CELEX: 31991D0009
Language: el
Date: 1990-12-11 00:00:00
Title: 91/9/ΕΟΚ: Απόφαση της Επιτροπής της 11ης Δεκεμβρίου 1990 σχετικά με την ειδική χρηματοδοτική συμμετοχή της Κοινότητας για την εξάλειψη της ψευδοπανώλης των πτηνών στην Ιρλανδία (Το κείμενο στην αγγλική γλώσσα είναι το μόνο αυθεντικό)

Avis juridique important

|

31991D0009

91/9/ΕΟΚ: Απόφαση της Επιτροπής της 11ης Δεκεμβρίου 1990 σχετικά με την ειδική χρηματοδοτική συμμετοχή της Κοινότητας για την εξάλειψη της ψευδοπανώλης των πτηνών στην Ιρλανδία (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 007 της 10/01/1991 σ. 0036 - 0036

ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Δεκεμβρίου 1990  σχετικά με την ειδική χρηματοδοτική συμμετοχή της Κοινότητας για την εξάλειψη της ψευδοπανώλης των πτηνών στην Ιρλανδία  ( Το κείμενο στην αγγλική γλώσσα είναι το μόνο αυθεντικό )  ( 91/9/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα ( 1 ), και ιδίως τα άρθρα 3 και 4,  Εκτιμώντας :  ότι στην Ιρλανδία εμφανίστηκαν, το Σεπτέμβριο του 1990, κρούσματα ψευδοπανώλης των πτηνών - ότι η εμφάνιση αυτής της ασθένειας αποτελεί σοβαρό κίνδυνο για τα πουλερικά της Κοινότητας - ότι, με σκοπό τη συμβολή στην όσο το δυνατόν ταχύτερη εξάλειψη της  ασθένειας, η Κοινότητα έχει τη δυνατότητα να αντισταθμίσει τις προκληθείσες απώλειες -  ότι, μόλις έγινε η επίσημη διάγνωση της ψευδοπανώλης των πτηνών, οι ιρλανδικές αρχές έλαβαν τα κατάλληλα μέτρα στα οποία περιλαμβάνονται και τα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ και ότι τα εν λόγω μέτρα έχουν  κοινοποιηθεί από τις ιρλανδικές αρχές -  ότι πληρούνται οι όροι για τη χρηματοδοτική συμμετοχή της Κοινότητας -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :     Άρθρο 1   Η Ιρλανδία μπορεί να λάβει τη χρηματοδοτική συμμετοχή της Κοινότητας για τα κρούσματα της ψευδοπανώλης των πτηνών που έχουν εμφανιστεί το Σεπτέμβριο 1990 . Η χρηματοδοτική συμμετοχή της Κοινότητας καθορίζεται ως εξής :  - 50 % των εξόδων που βαρύνουν την Ιρλανδία προς αποζιμίωση των ιδιοκτητών για τη θανάτωση και την καταστροφή των πουλερικών και των προϊόντων των πουλερικών,  - 50 % των εξόδων που βαρύνουν την Ιρλανδία για τον καθορισμό, την απεντόμωση και την απολύμανση των εκμεταλλεύσεων και του εξοπλισμού τους,  - 50 % των εξόδων που βαρύνουν την Ιρλανδία προς αποζημίωση των ιδιοκτητών για την καταστροφή των μολυσμένων ζωοτροφών και του μολυσμένου εξοπλισμού .   Άρθρο 2   Η χρηματοδοτική συμμετοχή της Κοινότητας χορηγείται μετά την υποβολή των σχετικών δικαιολογητικών εγγράφων .   Άρθρο 3   Η Επιτροπή παρακολουθεί την πορεία της ασθένειας και, εάν είναι αναγκαίο, λόγω της εξέλιξης της ασθένειας, εγκρίνεται νέα απόφαση σύμφωνα με τις διατάξεις που θεσπίζονται στο άρθρο 3 παράγραφος 4 της απόφασης 90/424/ΕΟΚ .   Άρθρο 4   Η παρούσα απόφαση απευθύνεται στην Ιρλανδία .    Βρυξέλλες, 11 Δεκεμβρίου 1990 .  Για την Επιτροπή   Ray MAC SHARRY   Μέλος της Επιτροπής   ( 1 ) ΕΕ αριθ. L 224 της 18 . 8 . 1990, σ . 19 .